《用东坡韵贺可山得子》
宋代·叶茵

祥光一夜照乡闾，迟晓邻翁毓凤雏。
举坐已夸沾玉果，传家应不负诗书。
生时恰恰逢秋半，长日骎骎课夜余。
自顾阿戎愚且鲁，提孩敢说巧相如。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。